ลงทุนกับตัวเอง
คุณเคยคิดไหมว่าการลงทุนอะไรที่จะคุ้มค่าที่สุด?
6 ม.ค. 2559

คุณเคยคิดไหมว่าการลงทุนอะไรที่จะคุ้มค่าที่สุด? 
“การลงทุนที่มีผลตอบแทนสูงที่สุด คือการลงทุนกับตัวคุณเอง คุณเริ่มต้นในการลงทุนกับตัวคุณเอง” วอร์เรน บัฟเฟตต์
อันดับแรกที่จะคิดลงทุนอะไรก็ตาม ควรจะต้องลงทุนกับตัวเองก่อน ทั้งการเติมเต็มความรู้ สร้างภูมิคุ้มกันเพื่อที่จะทำให้เราก้าวสู่เป้าหมายได้ ไม่ว่าจะเป็นเป้าหมายการประสบความสำเร็จด้านอาชีพการงาน หรือเป้าหมายการสะสมความมั่งคั่ง 
วิธีที่จะลงทุนกับตัวเองมีมากมายหลายวิธี  
1.การเรียนต่อระดับปริญญาโท เพื่อที่จะยกระดับและอาจจะได้มีโอกาสก้าวหน้าในอาชีพการงาน
2.การเรียนภาษาต่างประเทศเพิ่มเติม เพื่อสร้างแต้มต่อตัวเองในอาชีพการงาน รวมทั้งการเปิดเออีซีทำให้ภาษาต่างประเทศเป็นสิ่งจำเป็น
3.การฟังสัมมนาต่างๆ เพิ่มพูนความรู้ต่างๆ ซึ่งปัจจุบันมีสัมมนาที่ให้ความรู้มากมายทั้งเสียเงินและไม่มีค่าใช้จ่าย ก็สามารถที่จะเลือกเข้าไปฟังเพื่อเพิ่มเติมความรู้ของเรา หรือไปฟังมุมมองความคิดของผู้มีความรู้ผู้มีประสบการณ์ 
4.การลงทุนเข้าคอร์ส “โค้ชชิ่ง” ที่ปัจจุบันมีมากมาย ทั้งโค้ชชิ่งการปรับแนวความคิด สร้างแรงบันดาลใจเพื่อเติมไฟในฝัน การโค้ชชิ่งด้านการบริหารจัดการ หรือคอร์สการพัฒนาบุคลิกภาพ เป็นต้น
5.การเรียนเพิ่มขีดความสามารถด้านต่างๆ เช่น การเรียนรู้เกี่ยวกับเทคโนโลยี 
อย่าปิดกั้นตัวเอง เพราะการจะเข้าถึงแหล่งข้อมูลความรู้จะต้องเสียเงินเสียทองก็ง่ายๆ ไม่จำเป็นต้องใช้เงินทองมากมาย เช่น  
ร้านหนังสือ ปัจจุบันหนังสือเกี่ยวกับการพัฒนาตัวเองมีมากมายทั้งคนไทยและคนต่างประเทศเขียน อาจจะลองไปเปิดอ่านที่ร้านหนังสือก่อน ถ้าชอบและตรงกับจริตเราแล้วก็ค่อยซื้อมาอ่านก็ได้
การหาคอร์สสัมมนาฟรี มีทั้งเรื่องธุรกิจ เรื่องการเงิน สามารถค้นหาในอินเทอร์เน็ตได้ เช่น http://seminardd.com/free  
เรียนรู้ผ่านออนไลน์ ฟังคอร์สต่างๆ ผ่านยูทูบ หรือเว็บไซต์รวมสัมมนาหลายประเภท มีทั้งแบบเสียเงิน และฟรี เช่น www.SkillLane.com